Viekšnių kabamasis tiltas

Viekšnių kabamasis tiltas – pėsčiųjų tiltas Mažeikių rajono savivaldybėje, nutiestas per Viekšnių malūno tvenkinį, sudarytą užtvenkus Ventą. Iš Viekšnių miesto Akmenės gatvės tiltu nueinama į Užventę, kur pušyne vyksta bendruomenės renginiai, įrengta Juodeikių poilsiavietė.

1989 m. netoli Viekšnių vandens malūno Ventos krantus sujungė „beždžionių tiltas“.Viekšnių kabantis tiltas per Ventą mazeikiai.lt Jis tapo tiesiausiu keliu Užventės, Gyvolių, Gudų kaimų žmonėms susisiekti su Viekšniais. Po 20 metų naudojimo, tiltas tapo prastos būklės, reikalavo kapitalinio remonto. 2011 m. tiltui ir jo prieigų savalaikiam sutvarkymui seniūnijai gauti lėšų sutrukdė šio statinio bešeimininkis statusas, užsitęsusios įteisinimo procedūros.Viekšniškiai nori išgelbėti „beždžionių tiltą“ santarve.lt 2011-09-23

Tiltas metalinis, vienos angos, laikomas tempiamųjų lynų, įtvirtintų ant krantuose stovinčių metalinių rėminių pilonų. Ėjimo takas sudėtas iš skersinių lentų, kraštuose ribojamas metaliniais turėklais. Bendras tilto ilgis (atstumas tarp atramų) apie 70 m.Viekšnių kabamasis tiltas maps.lt 
 Šaltiniai 

 Nuorodos 

 Viekšnių kabantis tiltas per Ventą pamatyklietuvoje.lt

 Kabantis tiltas Viekšniuose saugoma.lt

Kategorija:Lietuvos kabamieji tiltai
Kategorija:Lietuvos pėsčiųjų tiltai
Kategorija:Mažeikių rajono tiltai
Kategorija:Tiltai per Ventą
Kategorija:Viekšniai